
              PÁLOSVÖRÖSMART KÖZSÉGI ÖNKORMÁNYZAT
                                 3261 Pálosvörösmart, Rákóczi u. 116.
                                  Tel.: 37/560-072
                           e-mail: hivatal@palosvorosmart.t-online.hu        
                 ______________________________________________    
	                 
Tisztelt Szülők! 

A Pálosvörösmart Községi Önkormányzat tájékoztatja az érintetteket, hogy az új nevelési év, tanév közeledtére tekintettel idén is lehetőség van 

óvoda- ill. iskolakezdési támogatás igénylésére.

A támogatás igénylésére a gyermek törvényes képviselője, vagy a nagykorú gyermek jogosult. A támogatás jövedelmi értékhatár nélkül nyújtható.

 Az óvodakezdési támogatás adható a pálosvörösmarti lakóhellyel rendelkező és a Pálos Óvodába járó gyermek részére.
Az iskolakezdési támogatás adható a pálosvörösmarti lakóhellyel rendelkező, alapfokú vagy nappali középfokú tanulmányokat folytató tanulók részére.

A kérelemhez csatolni kell az óvoda vagy az iskola igazolását a fennálló óvodai vagy iskolai jogviszonyról. Több gyermek esetén valamennyi gyermekre igényelhető a támogatás! 

A támogatás mértéke gyermekenként 10 000 Ft.

A támogatás iránti igényt a Gyöngyösi Közös Önkormányzati Hivatal Pálosvörösmarti Kirendeltségén lehet benyújtani. Benyújtási határidő: 2026. szeptember 15. 

A kérelem benyújtásához formanyomtatvány igényelhető a Kirendeltségen, vagy letölthető a www.palosvorosmart.hu honlapról. 

Pálosvörösmart, 2026. augusztus 25.

